NGC 4565 rajz
Főoldal>Rajzok>NGC 4565NGC és IC objektumokGalaxis rajzok
Vázlat elkészült: 2012.05.19.
NGC 4565 Com GX
2012.05.18/19. Ágasvár
100/400 T (Dobson)
50x (8mm Planetary)
Herkules gömbhalmaz
Bootes gömbhalmaz
NGC 4565, pozitívba fordított rajz.
Nem-igen kell bemutatni ezt az emblematikus galaxist, az éléről látszó, porsávval díszített spirálok mintapéldányát. A kis távcsőben a galaxis viszonylag fényes, a magja majdnem csillagszerű, de azért van némi kiterjedése. A galaxis középső tartománya igen gyorsan fényesedik a mag felé, és talán némi inhomogenitást is mutat. A Tű két vége pedig valóban nagyon hegyes. A porsáv rendkívül nehéz, és nagyon bizonytalanul ugyan, de látszik. A rajz készülhetett volna egyel nagyobb nagyítással is, de a galaxis nem mutatott több részletet, így viszont szebb volt a csillagmező.
NGC 4565, 10 cm-es Dobson távcsővel készült rajz. Kiss Péter
NGC 4565 Éder Iván 30 cm-es asztrográffal készült fotóján. Copyright Éder Iván, Forrás: astroeder.com
Balra Éder Iván jóvoltából 30 cm-es Newton asztrográffal készített fotója látható. A pozitívba fordított rajzomat elforgattam és kivágtam, hogy nagyjából ugyanazt az égterületet ábrázolja, mint Iván fényképe.
A galaxis erősen megnyúlt alakja, és fő nevezetessége, a porsáv még a kis 10 centis távcsőben is látszott. Ahhoz, hogy a galaxisból többet lehessen látni (pl. a porsáv fodrait, egyenetlenségeit), minden bizonnyal jóval nagyobb távcsőre lenne szükség.